Reidar Bruu

Reidar Bruu () var ein norsk forretningsmann og politikar frå Oslo. Han representerte partiet Høgre og Oslo på Stortinget frå 1954 til 1969.

Bruu var son til ein kjøpmann i hovudstaden. Han utdanna seg ved Oslo handelsgymnasium før han var innom Krigsskulen. Seinare i 1920-åra tok han praktisk utdanning i Tyskland og England. I 1923 vart han tilsett i manufakturforretninga Brødrene Bruu, eit firma han vart medeigar av i 1926.

Bruu tok ei leiande rolle i organisasjonslivet. Mellom anna var han formann 1952-55 i Manufakturkjøpmennenes landsforening og 1954-57 i Norges Kjøpmannsforbund. Seinare var han styremedlem i Norsk Folkemuseum 1963-73 og styreformann i Televerket 1969-73 og i Den norske Opera 1969-75.

Perioden 1952-55 var Bruu bystyrerepresentant i Oslo. Hausten 1953 vart han vald inn på Stortinget for Høgre. Med tre attval vart han sitjande på Tinget i seksten år. Her var han medlem 1954-57 i Justiskomiteen, 1958-61 i Militærkomiteen og 1961-69 i Samferdslekomiteen.

Kjelder


Kategori:Stortingsrepresentantar for Oslo
Kategori:Stortingsrepresentantar frå Høgre
Kategori:Stortingsrepresentantar 1954-1957
Kategori:Stortingsrepresentantar 1958-1961
Kategori:Stortingsrepresentantar 1961-1965
Kategori:Stortingsrepresentantar 1965-1969
Kategori:Høgrepolitikarar i Oslo
Kategori:Norske forretningsfolk
Kategori:Folk frå Oslo